**2. JAVNI POZIV**

**za izbor projektov iz naslova *»Podpora za izvajanje projektov v okviru SLR«***

**za izvajanje Strategije lokalnega razvoja**

**LAS Obsotelje in Kozjansko v programskem obdobju 2021-2027**

**sofinanciranih iz sklada EKSRP**

LAS Obsotelje in Kozjansko

Aškerčev trg 24, 3240 Šmarje pri Jelšah

Številka: 2JP\_EKSRP/2025/0

Datum: 8. 9. 2025

**VSEBINA JAVNEGA POZIVA**

[1. OSNOVNI PODATKI O JAVNEM POZIVU 5](#_Toc175732988)

[2. NAMEN JAVNEGA POZIVA 6](#_Toc175732989)

[3. PREDMET PODPORE V OKVIRU JAVNEGA POZIVA 7](#_Toc175732990)

[4. USKLAJENOST PROJEKTOV Z NACIONALNIM PROGRAMOM 8](#_Toc175732991)

[5. SPLOŠNI POGOJI UPRAVIČENOSTI 8](#_Toc175732992)

[5.1 UPRAVIČENI VLAGATELJI IN PARTNERJI 8](#_Toc175732993)

[5.2 OBMOČJE IZVAJANJA PROJEKTOV 9](#_Toc175732994)

[5.3 OBDOBJE KORIŠČENJA SREDSTEV, ČASOVNA UPRAVIČENOST STROŠKOV 9](#_Toc175732995)

[5.4 POGOJI, KI JIH MORA IZPOLNJEVATI VLAGATELJ IN PARTNERJI 9](#_Toc175732996)

[5.5 VIŠINA SOFINANCIRANJA IN FINANČNE DOLOČBE 11](#_Toc175732997)

[5.5.1 Predplačila 12](#_Toc175732998)

[5.6 OBLIKE PODPOR ZA IZVAJANJE PROJEKTOV 12](#_Toc175732999)

[5.6.1 Projekti neinvesticjske narave 13](#_Toc175733000)

[5.6.2 Projekti investicijske narave 13](#_Toc175733001)

[5.7 UPRAVIČENI IN NEUPRAVIČENI STROŠKI PROJEKTA 14](#_Toc175733002)

[5.8 NEIZPOLNJEVANJE OBVEZNOSTI IN SANKCIJE 16](#_Toc175733003)

[5.9 PRAVILA DRŽAVNIH POMOČI 17](#_Toc175733004)

[6. RAZPISNA DOKUMENTACIJA IN INFORMACIJE 17](#_Toc175733005)

[7. ROK IN NAČIN PRIJAVE 17](#_Toc175733006)

[8. POSTOPEK ZA IZBOR PROJEKTOV 18](#_Toc175733007)

[8.1 MERILA ZA OCENJEVANJE VLOG IN IZBOR PROJEKTOV 20](#_Toc175733008)

[8.2 ROK, V KATEREM BODO VLAGATELJI OBVEŠČENI O IZIDU JAVNEGA POZIVA 25](#_Toc175733009)

[9. OBVESTILO UPRAVIČENCEM GLEDE OBDELAVE PODATKOV PRI JAVNEM POZIVU 25](#_Toc175733010)

[10. IZVAJANJE PROJEKTA 25](#_Toc175733011)

[11. SPREMEMBA JAVNEGA POZIVA 28](#_Toc175733012)

[12. KONTAKTNI PODATKI ZA DODATNE INFORMACIJE O JAVNEM POZIVU 29](#_Toc175733013)

**POMEN IZRAZOV**

|  |  |
| --- | --- |
| LEADER | Lokalni razvoj, ki ga vodi skupnost, ki ga podpira sklad EKSRP |
| Uredba LEADER/CLLD | Uredba o izvajanju lokalnega razvoja, ki ga vodi skupnost, v obdobju do leta 2027 |
| EKSRP | Evropski kmetijski sklad za razvoj podeželja |
| ARSKTRP | Agencija RS za kmetijske trge in razvoj podeželja |
| MKGP | Ministrstvo za kmetijstvo, gozdarstvo in prehrano |
| SN SKP 2023-2027 | Strateški načrt skupne kmetijske politike 2023-2027 |
| LAS | Lokalna akcijska skupina Obsotelje in Kozjansko |
| SLR  Vlagatelj | Strategija lokalnega razvoja 2021-2027  Sopomenka besede prijavitelj ali vodilni partner projekta |
|  |  |

Razvojna agencija Sotla, Aškerčev trg 24, 3240 Šmarje pri Jelšah, kot vodilni partner Lokalne akcijske skupine Obsotelje in Kozjansko (v nadaljnjem besedilu: LAS), Aškerčev trg 24, 3240 Šmarje pri Jelšah (v nadaljnjem besedilu: vodilni partner LAS), ki zastopa LAS v upravnih in finančnih zadevah na podlagi:

* Uredbe o delovanju lokalnih akcijskih skupin in potrditvi strategij lokalnega razvoja za programsko obdobje do leta 2027 (Uradni list RS, št. 161/22 in 61/23);
* Uredbe o izvajanju lokalnega razvoja, ki ga vodi skupnost, v obdobju do leta 2027 s spremembami (Uradni list RS, št. 132/23 in 57/24) (v nadaljnjem besedilu: Uredba LEADER/CLLD);
* Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159) s spremembami (v nadaljnjem besedilu: Uredba 2021/1060/EU);
* Uredbe (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 1) s spremembami (v nadaljnjem besedilu: Uredba 2021/2115/EU);
* Uredbe Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023) (v nadaljnjem besedilu: Uredba 2023/2831/EU);
* Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1) (v nadaljnjem besedilu: Uredba 651/2014/EU);
* Zakon o javni rabi slovenščine (Uradni list RS, št. 86/04, 8/10 in 32/24);
* Zakon o javnem naročanju (ZJN-3) (Uradni list RS, št. 91/15 s spremembami);
* Zakon o izvrševanju proračunov Republike Slovenije za leti 2024 in 2025 (Uradni list RS, št. 123/23 s spremembami);
* Strateškega načrta skupne kmetijske politike 2023–2027;
* Navodil za izvajanje projektov v okviru pristopa LEADER/CLLD za sklad EKSRP (23.9.2024);
* Pravilnika o označevanju vira sofinanciranja iz strateškega načrta skupne kmetijske politike 2023–2027 (Uradni list RS št. [28/25](https://www.uradni-list.si/glasilo-uradni-list-rs/vsebina/2025-01-1205));
* Pravilnika o področjih prostovoljnega dela in vpisniku (Uradni list RS, št. 48/11, 60/11 in 29/16);
* Pravilnik o katalogu stroškov in njihovih vrednostih na enoto s spremembami (Uradni list RS, št. 34/24 in 95/24);
* Strategije lokalnega razvoja za Lokalno akcijsko skupino Obsotelje in Kozjansko za programsko obdobje 2021–2027 (v nadaljnjem besedilu: SLR);
* Odločbe Ministrstva za kmetijstvo, gozdarstvo in prehrano opr. št. 33151-5/2023/24 z dne 17. 1. 2024 o potrditvi LAS in SLR;
* Pravilnika o izbiri, poročanju, financiranju, spremljanju in nadzoru projektov v programskem obdobju 2021-2027 (sprejetem na 2. dopisni seji Skupščine LAS dne 12. 7. 2024) (v nadaljnjem besedilu: Pravilnik);
* Sklep št. 1 o potrditvi besedila 2. javnega poziva, ki ga je Upravni odbor LAS Obsotelje in Kozjansko sprejel na 3. dopisni seji z dne 14. 7. 2025.

objavlja

**2. JAVNI POZIV**

**za izbor projektov iz naslova *»Podpora za izvajanje projektov v okviru SLR«***

**za izvajanje Strategije lokalnega razvoja LAS Obsotelje in Kozjansko v programskem obdobju**

**2021– 2027 sofinanciranih iz sklada EKSRP**

# OSNOVNI PODATKI O JAVNEM POZIVU

|  |  |
| --- | --- |
| Razpisovalec: | LAS Obsotelje in Kozjansko, Aškerčev trg 24, 3240 Šmarje pri Jelšah |
| Namen javnega poziva: | Namen javnega poziva je izbor in sofinanciranje projektov, katerih rezultati prispevajo k uresničevanju ciljev in ukrepov SLR iz naslova *»Podpora za izvajanje projektov v okviru SLR«*.  Sredstva za sofinanciranje projektov je Lokalni akcijski skupini dodelilo Ministrstvo za kmetijstvo, gozdarstvo in prehrano (MKGP) v okviru Evropskega kmetijskega sklada za razvoj podeželja (EKSRP). |
| Razpoložljiva sredstva in stopnja sofinanciranja: | Višina razpoložljivih nepovratnih javnih finančnih sredstev znaša **300.000,00** **EUR.**  Najvišja stopnja sofinanciranja za projekte je 80 % ali 65 %[[1]](#footnote-1) upravičenih stroškov s sredstvi EKSRP (razliko do 100 % upravičenih stroškov ter neupravičene stroške krijejo vlagatelj in partnerji projekta iz lastnih sredstev).  Za sklad EKSRP je podpora Evropske unije 80 %, 20 % pa iz naslova nacionalnega javnega prispevka iz državnega proračuna. |
| Objava in zaključek javnega poziva: | **8. 9. 2025 do 7. 11. 2025 (60 dni)**  Odpiranje vlog bo najkasneje v roku osem dni po zaprtju javnega poziva. |
| Obdobje upravičenosti stroškov: | Upravičeni stroški za izvedbo projektov sofinanciranih iz sklada EKSRP so stroški, ki so **nastali po vložitvi vloge za odobritev projekta na Agencijo RS za kmetijske trge in razvoj podeželja (ARSKTRP)**.  Upravičenci morajo pri načrtovanju upoštevati, da mora biti projekt izveden najkasneje v treh letih od pravnomočnosti odločbe o pravici do sredstev, ki jo izda ARSKTRP. |
| Informacije o javnem pozivu: | Vsak delovni dan med 9. do 12. uro:   * na sedežu Razvojne agencije Sotla (VP LAS Obsotelje in Kozjansko), Aškerčev trg 24, Šmarje pri Jelšah, * po telefonu: 03/81-71-863, * po e-pošti: [las.ok@rasotla.si](mailto:las.ok@rasotla.si).   Kontaktni osebi: Nina Ipavec in Katja Romih.  Zadnja vprašanja bodo možna šest dni pred rokom za oddajo vloge. |

Razvojna agencija Sotla je kot vodilni partner LAS Obsotelje in Kozjansko, zadolžena za pripravo, objavo in izvedbo javnih pozivov.

# NAMEN JAVNEGA POZIVA

Namen javnega poziva je sofinanciranje projektov, ki bodo upravičeni do javne podpore iz naslova *»Podpora za izvajanje projektov v okviru SLR«* in zasledujejo cilje in ukrepe sklada EKSRP, opredeljene v Strategiji lokalnega razvoja za LAS Obsotelje in Kozjansko 2021-2027. Cilji SLR v okviru sklada EKSRP za LAS Obsotelje in Kozjansko so:

* **CILJ 1:** Krepitev trajnostnih oblik kmetijstva, podjetništva in turizma na območju LAS:
  + **UKREP 1.1** Krepitev podpornega okolja za razvoj trajnostnih oblik kmetijstva, podjetništva in turizma,
  + **UKREP 1.3** Vzpostavitev pogojev za trženje lokalnih produktov in storitev,
* **CILJ 2:** Razvoj družbene infrastrukture in medgeneracijskih/socialnih storitev:
  + **UKREP 2.1** Nadgradnja in manjša vlaganja v družbeno infrastrukturo,
  + **UKREP 2.3** Vzpostavitev povezav med ljudmi za izboljšanje kulturnih in družbenih odnosov ter dejavno vključevanje v skupnost,
* **CILJ** **3:** Izboljšanje varstva in ohranjanja narave ter biotske raznovrstnosti in zmanjševanje onesnaževanja:
  + **UKREP 3.1** Ohranjanje habitatov in vrst ter zmanjšanje izgube biotske raznovrstnosti,
  + **UKREP 3.3** Spodbujanje trajnostnih praks in zmanjševanje onesnaževanja.

Javni poziv se izvaja v okviru intervencije LEADER v okviru Strateškega načrta Skupne kmetijske politike 2023-2027 (v nadaljevanju SN SKP 2023-2027) za Slovenijo. Cilj intervencije LEADER je skozi potrjene LAS in strategije lokalnega razvoja (SLR) za programsko obdobje 2023-2027 spodbujati zaposlovanje, rast, socialno vključenost in lokalni razvoj na podeželskih območjih, in prispevati k ostalim specifičnim ciljem strateškega načrta.«

# PREDMET PODPORE V OKVIRU JAVNEGA POZIVA

Predmet podpore je dodelitev nepovratnih javnih sredstev za izvajanje projektov, katerih rezultati prispevajo k uresničevanju ciljev in ukrepov sklada EKSRP opredeljenih v SLR.

|  |  |  |  |
| --- | --- | --- | --- |
| **Ukrep** | **Osrednje aktivnosti ukrepanja** | **Kazalnik** | **Ciljna vrednost kazalnika na dan 31.12.2029** |
| **CILJ 1: Krepitev trajnostnih oblik kmetijstva, podjetništva in turizma na območju LAS** | | | |
| **UKREP 1.1**  **Krepitev podpornega okolja za razvoj trajnostnih oblik kmetijstva, podjetništva in turizma** | * Izobraževanje in svetovanje, * Razvoj mrež in partnerstev, * Spodbujanje razvoja trajnostnih produktov, storitev, programov in standardov v kmetijstvu, podjetništvu in turizmu, * Informacijska in digitalna podpora, * Spodbujanje inovacij. | *Rast in delovna mesta na podeželju: nova delovna mesta[[2]](#footnote-2), ki prejemajo podporo v okviru projektov SKP* | **2** |
| **UKREP 1.3**  **Vzpostavitev pogojev za trženje lokalnih produktov in storitev** | * Izgradnja in posodobitev infrastrukture ter nakup opredmetenih in neopredmetenih sredstev, ki so nujno potrebna za izvedbo projekta, * Podpora za vzpostavitev lokalnih verig vrednosti:, * Razvoj trženjskih strategij, ukrepi trženja in promocija, * Povezovanje z lokalnimi kmeti, podjetniki, gostinskimi podjetji in turističnimi organizacijami. | *Rast in delovna mesta na podeželju: nova delovna mesta, ki prejemajo podporo v okviru projektov SKP* | **1** |
| **CILJ 2: Razvoj družbene infrastrukture in medgeneracijskih/socialnih storitev** | | | |
| **UKREP 2.1**  **Nadgradnja in manjša vlaganja v družbeno infrastrukturo** | * nadgradnjo in manjša vlaganja v družbeno infrastrukturo, * kakovostne javne prostore, kot so parki, tematske poti, igrišča in družabni prostori na prostem, * spodbujati povezovanje lokalnega prebivalstva, izboljšati kakovost življenja na območju LAS ter ustvariti prostor. | *Spodbujanje socialne vključenosti: število oseb, zajetih v projekte socialnega vključevanja, ki prejemajo podporo* | **70** |
| **UKREP 2.3**  **Vzpostavitev povezav med ljudmi za izboljšanje kulturnih in družbenih odnosov ter dejavno vključevanje v skupnost** | * Identifikacija potreb in interesov različnih generacij ter oblikovanje prilagojenih programov, storitev, * Vzpostavitev trajnih in priložnostnih točk stika: vzpostavitev trajnih in priložnostnih fizičnih lokacij, ki služijo kot prostor za srečevanje in izvajanje različnih medgeneracijskih aktivnosti, * Oblikovanje programov in storitev. | *Spodbujanje socialne vključenosti: število oseb, zajetih v projekte socialnega vključevanja, ki prejemajo podporo* | **80** |
| **CILJ 3: Izboljšanje varstva in ohranjanja narave ter biotske raznovrstnosti in zmanjševanje onesnaževanja** | | | |
| **UKREP 3.1**  **Ohranjanje habitatov in vrst ter zmanjšanje izgube biotske raznovrstnosti** | * Obnova in izboljšanje habitatov, * Aktivnosti za večjo ozaveščenost in inovativne rešitve za interpretacijo in varstvo narave, * Manjša vlaganja v zeleno infrastrukturo. | *Okoljska ali podnebna uspešnost zaradi naložb na podeželju: število operacij, ki prispevajo k ciljem na področju okoljske trajnostnosti, ter doseganje blaženja podnebnih sprememb in prilagajanja nanje na podeželju* | **2** |
| **UKREP 3.3**  **Spodbujanje trajnostnih praks in zmanjševanje onesnaževanja** | * Spodbujanje recikliranja in ponovne uporabe, * Podpora krožnemu gospodarstvu, * Podpora biogospodarstvu, * Ozaveščanje in izobraževanje. | *Okoljska ali podnebna uspešnost zaradi naložb na podeželju: število operacij, ki prispevajo k ciljem na področju okoljske trajnostnosti, ter doseganje blaženja podnebnih sprememb in prilagajanja nanje na podeželju* | **2** |

Posamezni projekt, ki se prijavlja na javni poziv, se mora nanašati le na en cilj ter en ukrep. Lahko pa s svojimi aktivnostmi in rezultati posredno podpira tudi druge cilje in ukrepe.

***POMEMBNO!***

Podrobnejše informacije in usmeritve glede ciljev, ukrepov in kazalnikov so **opredeljene v SLR**, ki je dosegljiva na spletni povezavi: [www.las-ok.si](https://www.las-ok.si/wp-content/uploads/2024/03/SLR_LAS-Obsotelje-in-Kozjansko_dopolnitve-25102023_lektorirano_13.03..pdf).

# USKLAJENOST PROJEKTOV Z NACIONALNIM PROGRAMOM

Podpora za izvajanje projektov izbranih v okviru SLR iz sklada EKRSP je usmerjena k izvajanju ciljev SN SKP 2023-2027 v Sloveniji, natančneje SC8 *»Spodbujanje zaposlovanja, rasti, enakosti spolov, vključno z udeležbo žensk v kmetijstvu, socialne vključenosti in lokalnega razvoja na podeželju, vključno s krožnim biogospodarstvom in trajnostnim gozdarstvom«.*

SN SKP 2023–2027 za Slovenijo je dosegljiv na spletni povezavi: [SN SKP 2023–2027-3. sprememba](https://skp.si/skupna-kmetijska-politika-2023-2027)

# SPLOŠNI POGOJI UPRAVIČENOSTI

Za izvedbo javnega poziva se uporablja Uredba o izvajanju lokalnega razvoja, ki ga vodi skupnost, v obdobju do leta 2027 (Uradni list RS, št. 132/23 in 57/24) (v nadaljevanju Uredba LEADER/CLLD) in SLR. Nepovratna sredstva se dodeljujejo skladno s pravili, postopki in merili, določenimi v [Pravilniku o izbiri, poročanju, financiranju, spremljanju in nadzoru projektov v programskem obdobju 2021-2027](https://www.las-ok.si/wp-content/uploads/2024/07/Pravilnik-o-izbiri-porocanju-financiranju-spremljanju-in-nadzoru-projektov-v-prog.-ob.-2021-2027_potrjen-12.-7.-2024.pdf) (v nadaljevanju Pravilnik), ki ga je sprejel LAS.

# 5.1 UPRAVIČENI VLAGATELJI IN PARTNERJI

Upravičenci do podpore za izvajanje projektov v okviru SLR so lahko LAS, fizične ali pravne osebe, v kolikor:

* imajo stalno bivališče na območju LAS (če gre za fizične osebe) ali
* imajo sedež dejavnosti ali registrirano izpostavo, podružnico, organizacijsko enoto oz. poslovno enoto na območju LAS (če gre za pravne osebe) ali
* delujejo na območju LAS (če gre za pravno osebo javnega prava ali za pravno osebo zasebnega prava v javnem interesu). Do sofinanciranja projektov s sredstvi EKSRP so slednji upravičeni samo pod pogojem, če se bodo njihove aktivnosti izvajale izključno na območju LAS Obsotelje in Kozjansko, **razen aktivnosti promocije**, ki so upravičene na celotnem območju Republike Slovenije.

Upravičena območja LAS so: vsa naselja v občinah Kozje, Podčetrtek, Rogaška Slatina, Rogatec in Šmarje pri Jelšah.

## 5.2 OBMOČJE IZVAJANJA PROJEKTOV

Projekt se lahko izvaja na območju LAS, **razen aktivnosti promocije**, ki so upravičene na celotnem območju Republike Slovenije.

Območje LAS Obsotelje in Kozjansko zajema območje občin:

* Kozje – vsa naselja,
* Podčetrtek – vsa naselja,
* Rogaška Slatina – vsa naselja,
* Rogatec – vsa naselja,
* Šmarje pri Jelšah – vsa naselja.

# 5.3 OBDOBJE KORIŠČENJA SREDSTEV, ČASOVNA UPRAVIČENOST STROŠKOV

Projekt ne sme biti fizično zaključen ali v celoti izveden pred izdajo odločbe o pravici do sredstev za sklad EKSRP, ki jo izda ARSKTRP. **Upravičeni stroški za izvedbo projekta so samo stroški, ki so nastali po vložitvi vloge za odobritev projekta na ARSKTRP.**

***PRIPOROČILO!***

Priporočamo, da pri pripravi terminskega plana upoštevate začetek projekta od **marca 2026 dalje.**

Projekt mora biti izveden najpozneje v treh letih od pravnomočnosti odločbe o potrditvi projekta, ki jo izda ARSKTRP, vendar najpozneje do 31. avgusta 2029.

Obdobje trajanja projekta mora vključevati čas za izvedbo vseh aktivnosti ter čas za administrativni zaključek projekta (priprava in oddaja poročila ter zahtevka za izplačilo upravičenih stroškov). LAS po pooblastilu vloži zahtevek za izplačilo preko informacijskega sistema (e-kmetijstvo). Zahtevek za izplačilo vsebuje sestavine, določene v Prilogi 2 Uredbe LEADER/CLLD ter v Navodilih za prijavo na javni poziv in poročanje o upravičenih stroških projekta sklada EKSRP. Pred vložitvijo posameznega zahtevka za izplačilo mora biti projekt oziroma posamezna aktivnost projekta, ki se veže na posamezni zahtevek, v celoti zaključena. To pomeni, da so zaključene vse aktivnosti projekta, plačani vsi računi ter pridobljena vsa potrebna dovoljenja in soglasja.

## 5.4 POGOJI, KI JIH MORA IZPOLNJEVATI VLAGATELJ IN PARTNERJI

Projekt mora biti skladen s ciljem SC8 in ostalimi cilji SN SKP 2023-2027 sklada EKSRP in obravnavati potrebe ter izvajati ukrepe, določene v odobreni SLR. Cilji projekta morajo biti merljivi z jasnimi učinki in rezultati. Vlagatelj projekta je zadolžen za spremljanje in doseganje ciljev in kazalnikov projekta, ki so v skladu s SLR.

Projekt mora biti izveden v skladu s prijavljeno vsebino, ki jo odobri ARSKTRP, in področnimi predpisi.

Predmet financiranja so **partnerski projekti**, pri izvedbi katerih sodelujeta vsaj dva partnerja. Partnerstvo **številčno navzgor ni omejeno**. Partnerji med seboj izberejo vodilnega partnerja – nosilca projekta/vlagatelja na javni poziv.

Vlagatelji in partnerji morajo **biti sposobni izvesti projekt v vsebinskem in finančnem smislu ter imeti zagotovljena lastna finančna sredstva za sofinanciranje projekta** (za sofinanciranje upravičenih in neupravičenih stroškov projekta).

**Vsi partnerji morajo imeti aktivno vlogo v projektu, kar pomeni, da morajo v času izvajanja projekta izvesti najmanj eno aktivnost in tudi financirati stroške projekta, ki se nanašajo na aktivnosti partnerja (ne morejo samo sofinancirati projekt).**

Upravičeni stroški posameznega projekta ne smejo biti financirani z drugimi javnimi sredstvi.

Iz opisa projekta v vlogi za odobritev mora biti razvidna **zaprta finančna konstrukcija za celoten projekt**, kar pomeni, da mora prikazovati razdelitev posameznih stroškov po posameznih partnerjih in vrstah stroškov ter virih financiranja projekta, ki so javna podpora in lastna podpora.

Upravičenec, vključen v izvajanje projekta, ki je pravna oseba ali samostojni podjetnik posameznik, in vodi računovodstvo v skladu z računovodskimi standardi za davčne namene, za vse poslovne dogodke v zvezi z izvedbo projekta, ki je predmet podpore, od vložitve vloge za odobritev projekta **vodi ločeno računovodstvo v skladu z računovodskimi standardi,** na primer ločeno stroškovno mesto ali ločene ustrezne računovodske konte. V primeru uporabe poenostavljenih oblik stroškov se na ločenem stroškovnem mestu projekta knjižijo le prihodki oziroma prilivi, medtem ko stroškov (izdatkov), ki se nanašajo in poplačujejo iz prejetih sredstev, ni treba evidentirati na stroškovnem mestu projekta. V primerih poenostavljenih oblik nepovratnih sredstev dejanski stroški in izdatki niso predmet preverjanja in spremljanja, kljub temu pa morajo biti vsi postopki transparentni in pridobljena vsa soglasja.

Vlagatelj mora imeti za nakazilo sredstev odprt transakcijski račun.

Upravičenci, ki so zavezanci za javno naročanje, morajo postopke izvajati v skladu s predpisi, ki urejajo javno naročanje, drugi pa v skladu s temeljnimi načeli javnega naročanja.

Kadar je vlagatelj za dodelitev podpore LAS in projekt vključuje naložbo, mora LAS v vlogi določiti eno ali več pravnih oseb javnega prava, ki postanejo lastniki naložbe.

Če je upravičenec LAS, mora v skladu s petim odstavkom 33. člena Uredbe 2021/1060/EU zagotavljati spoštovanje načela ločevanja funkcij.

Vlagatelj in partnerji **niso upravičeni** do sodelovanja v javnem pozivu v primeru, da:

* **je vlagatelj podjetje v težavah**, razen če gre za izjeme, določene v točki (c) četrtega odstavka 1. člena Uredbe 651/2014/EU (št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe),
* i**ma vlagatelj na dan oddaje vloge na LAS več kot 50 eurov neplačanih zapadlih obveznosti do države.** Vlagatelj mora imeti poravnane obvezne dajatve in druge denarne nedavčne obveznosti v skladu z zakonom, ki ureja kmetijstvo. Če ta pogoj ni izpolnjen**, Agencija RS za kmetijske trge in razvoj podeželja** (v nadaljevanju ARSKTRP) **vlagatelja pozove, da zapadle** neporavnane davčne **obveznosti poravna v osmih dneh** od vročitve poziva in za to predloži dokaze, sicer njegovo vlogo za pridobitev sredstev zavrne,
* je nad vlagateljem začet postopek zaradi **insolventnosti ali postopek prisilnega prenehanja** v skladu z zakonom, ki ureja finančno poslovanje, postopek zaradi insolventnosti in prisilno prenehanje, ali postopek likvidacije družbe v skladu z zakonom, ki ureja gospodarske družbe.
* jim je bilo s **pravnomočno in dokončno sodbo dokazano kaznivo dejanje** prevare, podkupovanja, vpletenosti v kriminalno ali drugo nezakonito dejavnost,
* so že pridobili **sredstva** za financiranje predlaganega projekta iz **drugih javnih virov.**

Projekt, ki je upravičen v okviru drugih intervencij SN SKP 2023–2027 oziroma je financiranje možno prek drugih finančnih podpor, je lahko podprt s podporo za izvajanje projektov v okviru intervencije LEADER, če je takšna potreba prepoznana v SLR in izkazuje dodano vrednost za razvoj lokalnega območja, kot so povečanje socialnega kapitala, upravljanja, ali prispeva k rezultatu projekta (na primer skupni interes, skupina upravičencev, dostop javnosti do rezultatov projekta, inovativne značilnosti projekta na lokalni ravni, integrirani projekti).

Upravičenec projekta mora razširjati informacije o rezultatih in dosežkih projekta ter z njimi seznaniti prebivalce območja LAS.

Upravičenci, ki prejmejo podporo iz SN SKP 2023-2027 morajo v skladu z 31. členom Uredbe LEADER/CLLD ter 47. in 50 členom Uredbe 2021/1060/EU izpolnjevati obveznosti obveščanja javnosti ter upoštevati pravila glede označevanja vira sofinanciranja v skladu s [Pravilnikom o označevanju vira sofinanciranja iz strateškega načrta skupne kmetijske politike 2023–2027.](https://pisrs.si/pregledPredpisa?id=PRAV15604)

Upravičenec projekta mora ohranjati dejavnost, za namen katere je bila izvedena naložba, za katero je bila javna podpora izplačana v skladu s 65. členom Uredbe 2021/1060/EU, še najmanj pet koledarskih let po vložitvi zadnjega zahtevka za izplačilo sredstev za podpore za izvajanje projektov v okviru SLR. Kadar je upravičenec MSP, je ta rok 3 leta.

Podpora za projekte v okviru SLR se ne dodeli in izplača za tiste upravičene stroške, za katere je upravičenec že prejel sredstva državnega proračuna Republike Slovenije ali sredstva Evropske unije. Če je upravičenec projekta občina, ki je partnerica LAS, se lastna finančna sredstva sofinanciranja z vidika Evropske unije ne štejejo za že prejeta javna sredstva Republike Slovenije. V primeru podpore za upravljanje LAS se prispevek občin, ki so partnerice v LAS, z vidika Evropske unije ne šteje kot prejeta javna sredstva Republike Slovenije.

# 5.5 VIŠINA SOFINANCIRANJA IN FINANČNE DOLOČBE

Višina razpoložljivih nepovratnih sredstev EKSRP, namenjenih za sofinanciranje projektov po tem javnem pozivu, znaša 300.000,00 EUR.

Stopnja javne podpore s sredstvi EKSRP je **80 % upravičenih stroškov projekta** ali **65 % upravičenih stroškov projekta za naložbe oziroma investicije v gradnjo, pridobitev, vključno z zakupom, ali izboljšanje nepremičnin ter** [**kmetijsko mehanizacijo**](https://pisrs.si/pregledPredpisa?id=PRAV15166)**.**

***POMEMBNO!***

**Posamezen projekt ima lahko dve stopnji sofinanciranja**, odvisno od vrste stroškov, za katere se zaproša za sofinanciranje.

Razliko do 100 % upravičenih stroškov ter neupravičene stroške krijejo vlagatelj in partnerji iz lastnih sredstev.

Najnižji znesek javne podpore za posamezni projekt je 5.000,00 EUR. Najvišji znesek javne podpore za posamezen projekt v okviru 2. javnega poziva je 100.000,00 EUR.

Kadar vrednost posameznega projekta znaša več kot 20.000,00 EUR, se lahko izvaja v dveh fazah, s tem da posamezni zahtevek za izplačilo ne sme bit nižji od 5.000,00 EUR.

Kadar se posamezen projekt izvaja v dveh fazah je potrebno ob prijavi za vsako fazo natančno opredeliti, katere aktivnosti se bodo izvajale v posamezni fazi ter jih finančno in časovno opredeliti. Prav tako je potrebno opredeliti, kdaj bo vložen posamezni zahtevek za izplačilo sredstev.

Upravičenec lahko z **vlogo za odobritev projekta zaprosi za izplačilo predplačila** v skladu z 10. členom Uredbe LEADER/CLLD.

### 5.5.1 Predplačila

V skladu z Uredbo LEADER/CLLD lahko upravičenec uveljavlja predplačilo pod naslednjimi pogoji:

**Brez bančne garancije**

Za **upravičence** (oseba zasebnega ali javnega prava in je ustanovljena in deluje kot društvo, zasebni ali javni zavod ali ustanova)**, za katere je v skladu z Zakonom o izvrševanju proračunov Republike Slovenije (ZIPRS)** (Uradni list RS, št. 150/22, 65/23, 76/23 – ZJF-I, 97/23 in 123/23 – ZIPRS2425) **dovoljeno predplačilo do 30 % predvidenih obveznosti za sofinanciranje projektov**, se predplačilo enkratno **odobri brez predložitve bančne garancije, in sicer do višine 30 % vrednosti podpore iz odločbe o pravici do sredstev.**

Če upravičenec uveljavlja predplačilo brez bančne garancije, mora **vložiti zahtevek za izplačilo sredstev najmanj v višini predplačila najpozneje v 180 dneh po izplačilu predplačila[[3]](#footnote-3)**.

Če upravičenec, ki uveljavlja predplačilo:

* ne vloži zahtevka za izplačilo sredstev v skladu z drugim odstavkom 10. člena Uredbe LEADER/CLLD, mora v proračun Republike Slovenije vrniti izplačana sredstva v višini predplačila;
* z zahtevkom za izplačilo sredstev ne izkaže upravičenih stroškov v višini predplačila, mora v proračun Republike Slovenije vrniti razliko med višino izplačanega predplačila in izkazanimi upravičenimi stroški.

**Z bančno garancijo**

Za **upravičence, ki niso upravičenci do predplačila po ZIPRS,** je dovoljeno predplačilo do 50 % vrednosti odobrenih sredstev, če upravičenec predloži originalno bančno garancijo v višini 100 % zneska predplačila. **Upravičenec predloži originalno bančno garancijo v 30 dneh od vročitve odločbe o pravici do sredstev** na elektronski naslov aktrp@gov.si ali na naslov Agencija Republike Slovenije za kmetijske trge in razvoj podeželja, Dunajska cesta 160, 1000 Ljubljana. ARSKTRP upravičencu izplača predplačilo v roku 30 dni od prejema bančne garancije.

**Bančna garancija mora biti veljavna najmanj šest mesecev od datuma vložitve zahtevka za izplačilo sredstev**, katerega vrednost je večja od višine predplačila in na katerega je vezana sprostitev bančne garancije. Stroške zavarovanja predplačila nosi upravičenec, ki je prejemnik predplačila. Stroške zavarovanja predplačila nosi upravičenec, ki je prejemnik predplačila.

Bančna garancija se unovči delno ali v celoti, če upravičenec pred njenim potekom ne predloži ustreznih dokazil o:

* nastanku stroškov ali dokazila o nastanku stroškov v višini izplačanega predplačila, če se podpora dodeli na podlagi dejansko nastalih stroškov;
* izvedenih aktivnosti projekta, če se podpora dodeli z uporabo poenostavljenih oblik stroškov.

# 5.6 OBLIKE PODPOR ZA IZVAJANJE PROJEKTOV

Nepovratna sredstva za sofinanciranje upravičenih stroškov se dodelijo z uporabo poenostavljenih oblik stroškov na naslednji način:

**5.6.1. projekti neinvesticijske narave**;

**5.6.2. projekti investicijske narave**.

## 5.6.1 Projekti neinvesticjske narave

***POMEMBNO!***

Podrobnejše informacije in primere neinvesticijskih in investicijskih projektov najdete v dokumentu **Navodila za prijavo na javni poziv in poročanje o upravičenih stroških projekta pod točko 1.5. Oblike podpor za izvajanje projektov.**

Projekti neinvesticijske narave so projekti, pri katerih se neposredni stroški osebja namenijo za izvedbo večjega dela projektnih aktivnosti, za preostale kategorije upravičenih stroškov pa se uporabi pavšalna stopnja 40 % upravičenih neposrednih stroškov osebja.

Vloga za projekt neinvesticijske narave je sestavljena iz dveh vrst stroškov:

* neposredni stroški osebja ter
* 40 % pavšalna stopnja za preostale stroške.

Za sklad EKSRP se za projekte neinvesticijske narave neposredni stroški osebja dodelijo v obliki stroškov na enoto na podlagi sledeče metode izračuna glede na vsebino dela na projektu:

* **vodenje in koordinacijo projekta v višini 23,33 eura na uro** opravljenega dela, vendar **največ 1720 ur na leto**;
* **strokovno in tehnično pomoč pri projektu[[4]](#footnote-4) v višini 17,89 eura na uro** opravljenega dela, vendar **največ 1720 ur na leto**;
* **izvajanje neindustrijskih dejavnosti[[5]](#footnote-5) pri projektu v višini 13,24 eura na uro** opravljenega dela, vendar **največ 1720 ur na leto**;
* **prostovoljsko delo** v skladu z vrstami prostovoljskega dela, ki so določene v Zakonu o prostovoljstvu (Uradni list RS, št. 10/11, 16/11, 82/15), ter ocenjeno vrednostjo opravljenega dela, kot jo določa Pravilnik o področjih prostovoljskega dela in vpisniku (Uradni list RS, št. 48/11, 60/11, 29/16)[[6]](#footnote-6).

Za sklad EKSRP se **neposredni stroški osebja dodelijo v obliki stroškov na enoto tudi za delo kmeta**, ki je fizična oseba, pri čemer v primeru kmetije, velja za stroške dela nosilca in člana kmetije v **višini 12,25 eura na uro** opravljenega dela, vendar **največ 1720 ur na leto**.

## 5.6.2 Projekti investicijske narave

Projekti investicijske narave so projekti, katerih **večji del projektnih aktivnosti predstavljajo stroški naložb oziroma investicij v opredmetena osnovna sredstva** (nakup in gradnja nepremičnin, nakup zemljišč, napeljave, stroji, oprema, pohištvo in prevozna sredstva), v **neopredmetena sredstva** (patenti, licence, strokovno znanje ali druga intelektualna lastnina) ter **stroški storitev zunanjih izvajalcev** (npr. nadzor, organizacija dogodkov oziroma delavnic, pridobitev dovoljenj, priprava strokovnih in promocijskih gradiv, študentsko delo), za povračilo stroškov osebja pa se uporabi pavšalna stopnja v višini 20 % od upravičenih stroškov v zgoraj naštete naložbe oziroma investicije.

Vloga za projekt investicijske narave je sestavljena iz več možnih vrst stroškov:

* stroški naložbe oziroma investicije v opredmetena osnovna sredstva ter v neopredmetena sredstva,
* stroški storitev zunanjih izvajalcev ter
* 20 % pavšalna stopnja za neposredne stroške osebja.

**Stroški nakupa zemljišč (brez objekta) lahko predstavljajo največ 10 % upravičenih stroškov** posameznega projekta, **stopnja javne podpore za ta strošek pa znaša 65 %.**

Nepremičnina, na kateri se opravlja izvršba v skladu s predpisi, ki urejajo izvršbo in zavarovanje, ne more biti predmet podpore.

**Vsa potrebna dovoljenja oziroma soglasja** (npr. naravovarstveno in/ali kulturnovarstveno dovoljenje/soglasje ipd.), **ki jih za izvedbo projektov določajo področni predpisi, morajo biti pravnomočna in overjena ter izdana najpozneje do zaključka izbirnega postopka projektov na ravni odločanja v LAS.** Če je za projekt prepisano gradbeno dovoljenje v skladu z zakonom, ki ureja graditev, mora **biti pravnomočno gradbeno dovoljenje priloženo do zaključka izbirnega postopka projektov na ravni odločanja v LAS (tj. na datum seje UO: Obravnava in potrditev seznama projektov, ki so bili na podlagi prejete ocene predlagani za sofinanciranje).** Projekt mora biti ob prijavi pripravljen za takojšnjo izvedbo.

Naložbe v infrastrukturo, kot so javna cestna, komunalna in vodovodna infrastruktura, ki izhajajo iz Zakona o lokalni samoupravi ter gre pri sofinanciranju naložb za samostojni projekt, **niso upravičen strošek**.

***POMEMBNO!***

* **Če je predmet podpore naložba, nakup materiala ali izvedba storitve v okviru projekta, upravičenec ne sme pridobiti opredmetenih osnovnih sredstev, neopredmetenih sredstev, materiala ali storitev od pravnih oseb, ki so 25 % ali več lastniško povezane z upravičencem.**
* Pri določanju višine stroškov za aktivnosti v projektu investicijske narave, mora vlagatelj/partner **priložiti eno informativno ponudbo**, ki bo del prijavnega obrazca.

# 5.7 UPRAVIČENI IN NEUPRAVIČENI STROŠKI PROJEKTA

***POMEMBNO!***

Vsak sklop upravičenih stroškov je podrobneje opredeljen in opisan v dokumentu **Navodila za prijavo na javni poziv in poročanje o upravičenih stroških projekta pod točko 1.6.1 Upravičeni stroški po posameznih vrstah stroška.**

Pri **upravičenosti stroškov** projekta se upoštevajo določila 8. člena Uredbe LEADER/CLLD. Upravičeni stroški se priznajo v obliki:

* **naložbe oziroma investicije v opredmetena osnovna sredstva:** (nakup in gradnja nepremičnin, nakup zemljišč, napeljave, stroji, oprema, pohištvo in prevozna sredstva);
* **naložbe oziroma investicije v neopredmetena sredstva, ki nimajo fizične ali finančne oblike** (patenti, licence, strokovno znanje ali druga intelektualna lastnina);
* **stroški dela** (stroški zaposlenih, ki izhajajo iz pogodbe o zaposlitvi in stroški plač samozaposlenih, vključno s stroški dela po podjemni pogodbi, avtorski pogodbi (na primer vsebinska priprava avtorskega dela), vključno s **prostovoljskim delom**, če so taki stroški v pogodbah jasno opredeljeni);
* **storitve zunanjih izvajalcev** (na primer nadzor, organizacija dogodkov oziroma delavnic, pridobitev dovoljenj, priprava strokovnih in promocijskih gradiv, študentsko delo, promocija);
* **nepovračljiv davek na dodano vrednost** (v nadaljevanju DDV) v skladu z 11. členom Uredbe LEADER/CLLD.

Do podpore **niso upravičeni naslednji stroški** ali aktivnosti:

* stroški priprave vlog in zahtevkov za izplačilo;
* nakup rabljene opreme in mehanizacije;
* investicije in nakup opreme, mehanizacije in storitev, namenjenih za zasebno rabo;
* plačilo davkov, carin in dajatev pri uvozu, obresti na dolgove, bančne garancije in stroški garancij, upravne takse;
* obresti na dolgove;
* naložbe v infrastrukturo, kot so javna cestna, komunalna in vodovodna infrastruktura, ki izhajajo iz Zakona o lokalni samoupravi, ter gre pri sofinanciranju naložb za samostojni projekt, niso upravičen strošek.

Neupravičeni stroški so tudi stroški, ki izhajajo iz **tretjega odstavka 73. člena Uredbe 2021/2115/EU** ter **64. člena Uredbe 2021/1060/EU:**

* nakup pravic kmetijske proizvodnje;
* nakup plačilnih pravic;
* nakup zemljišča v vrednosti, ki presega 10 % skupnih upravičenih odhodkov za zadevni projekt, razen nakupa zemljišča za ohranjanje okolja in tal, bogatih z ogljikom, ali nakupa zemljišč, ki jih mladi kmetje opravijo z uporabo finančnih instrumentov. V primeru finančnih instrumentov se ta zgornja meja uporablja za upravičeni javni odhodek, izplačan končnemu prejemniku, v primeru jamstev pa za znesek osnovnega posojila;
* nakup živali, nakup enoletnih rastlin in njihovo sajenje, razen za namene:
  + obnovitve kmetijskega ali gozdarskega potenciala po naravnih nesrečah, slabih vremenskih razmerah ali katastrofah;
  + zaščite živine pred velikimi plenilci ali pred uporabo v gozdarstvu namesto strojev;
  + vzreje ogroženih pasem, kot so opredeljene v členu 2, točka 24, Uredbe (EU) 2016/1012 Evropskega parlamenta in Sveta (45), na podlagi obveznosti iz člena 70, ali
  + ohranjanja rastlinskih sort, ki jim grozi genska erozija, na podlagi obveznosti iz člena 70;
* obrestne mere na dolgove, razen v zvezi z nepovratnimi sredstvi, ki se dajo v obliki subvencioniranih obrestnih mer ali subvencioniranih provizij za jamstvo;
* naložbe v obsežno infrastrukturo, kot jo določijo države članice v svojih strateških načrtih SKP, pri čemer ta infrastruktura ni del strategij lokalnega razvoja, ki ga vodi skupnost, iz člena 32 Uredbe (EU) 2021/1060, razen za širokopasovno infrastrukturo ter zaščito pred poplavami in varovanje obalnega pasu, cilj takih naložb pa je zmanjšanje posledic verjetnih naravnih nesreč, slabih vremenskih razmer ali katastrof;
* naložbe v pogozdovanje, ki niso skladne z okoljskimi in podnebnimi cilji v skladu z načeli trajnostnega gospodarjenja z gozdovi, kot so bila razvita v vseevropskih smernicah za pogozdovanje in ponovno pogozdovanje.

Neupravičeni stroški so tudi vsi tisti, za katere kljub pozivanju upravičencev niso predložena zahtevana dokazila oziroma ta nimajo vseh predpisanih elementov ali pa niso razumljiva, ter tisti, ki niso nastali pri izvajanju posamezne aktivnosti.

DDV ni upravičen strošek, razen če se podpora nanaša na nabave blaga oziroma storitev, ki jih bo upravičenec uporabil za namene dejavnosti in transakcij, v zvezi s katerimi se v skladu s predpisi, ki urejajo DDV, ne šteje za davčnega zavezanca, ali za namene dejavnosti in transakcij, ki so v skladu s predpisi o DDV oproščene plačila DDV, brez pravice do odbitka DDV.

Upravičenec, ki uveljavlja DDV kot upravičen strošek projekta, pod kazensko odgovornostjo **poda izjavo, da v skladu s predpisi, ki urejajo DDV, ne more odbijati vstopnega DDV, plačanega za nabave blaga oziroma storitev v okviru izvajanja projekta, za katerega mu je dodeljena podpora.**

Upravičenec v izjavi iz prejšnjega odstavka navede razlog, na podlagi katerega ne more odbijati vstopnega DDV, in sicer da se nabave blaga oziroma storitev v okviru izvajanja projekta nanašajo na eno izmed naslednjih dejavnosti:

* opravljanje oproščene dejavnosti brez pravice do odbitka DDV;
* opravljanje dejavnosti, v zvezi s katerimi se upravičenec ne šteje za davčnega zavezanca, kot ga opredeljuje zakon, ki ureja DDV.

# 5.8 NEIZPOLNJEVANJE OBVEZNOSTI IN SANKCIJE

Neizpolnitev ali kršitev obveznosti se v primeru sofinanciranja projektov sklada EKSRP sankcionira v skladu z 59. in 61. členom Uredbe 2021/2116/EU, določbami Zakona o kmetijstvu in določbami iz 37. člena in Priloge 3Uredbe LEADER/CLLD.

Upravičenec projekta, ki prejme podporo v skladu s to uredbo, mora **vso dokumentacijo**, ki je bila podlaga za pridobitev, izplačilo sredstev ali ugotavljanje izpolnjevanja obveznosti projekta, **hraniti še najmanj pet let od dneva zadnjega izplačila sredstev**, razen če ni v skladu s shemo državnih pomoči opredeljeno drugače (v tem primeru velja 10 let). Upravičenec, ki ne hrani dokumentacije, mora za sklad EKSRP v proračun Republike Slovenije vrniti 10 % izplačanih sredstev skupaj z zakonitimi zamudnimi obrestmi.

Kadar upravičenec projekta v okviru SLR ne izvede v skladu z odločbo o pravici do sredstev in krši določbe 7. člena Uredbe LEADER/CLLD, se mu sredstva ne izplačajo. Prav tako se upravičencu ne izplača sredstev, v kolikor **ne doseže ciljev in kazalnikov projekta**, kot je to opredelil v vlogi. V tem primeru se obseg podpore v sorazmernem deležu zniža, kar pomeni, da se mu zniža delež podpore v enakem odstotku, kot ni bil dosežen zastavljeni cilj.

Če upravičenec zamudi 30-dnevni rok za odstop od izvedbe projekta, ki teče od vročitve odločbe o pravici do sredstev ali rok za vložitev zahtevka za izplačilo, ki je določen v odločbi o pravici do sredstev, ni upravičen do sredstev iz naslova podpore za izvajanje projektov v okviru SLR, za koledarsko leto neizpolnitve obveznosti in naslednje koledarsko leto.

Upravičenec, ki uvede bistvene spremembe, določene v 65. členu Uredbe 2021/1060/EU, odtuji predmet podpore ali predmet podpore uporablja v nasprotju z namenom, za katerega je prejel javno podporo, mora vsa izplačana sredstva vrniti v proračun Republike Slovenije skupaj z zakonitimi zamudnimi obrestmi oziroma se mu obseg podpore zniža skladno s 65. členom Uredbe 2021/1060/EU.

Če se ugotovi, da je upravičenec **namerno vložil napačno vlogo** iz 25. člena Uredbe LEADER/CLLD ali zahtevek za izplačilo iz 26. člena Uredbe LEADER/CLLD (navajanje lažnih podatkov, izjav), mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi. Upravičenec je izključen iz posamezne podpore za koledarsko leto neizpolnitve obveznosti in naslednje koledarsko leto.

Upravičenec projekta mora po vložitvi vloge omogočiti dostop do dokumentacije o naložbi oziroma projektu ter omogočiti preglede na kraju samem ARSKTRP, MKGP, revizijskemu organu, izvajalcu vrednotenja, ki ga pooblastijo organi upravljanja, in drugim nadzornim organom Evropske unije in Republike Slovenije. Upravičenec, ki iz neutemeljenega razloga ne omogoči tovrstnega pregleda in ga nepreklicno odkloni, mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi.

# 5.9 PRAVILA DRŽAVNIH POMOČI

Javna podpora se pravnim in fizičnim osebam, ki se ukvarjajo z gospodarsko dejavnostjo na območju Republike Slovenije, dodeli po eni od naslednjih shem državnih pomoči:

* če so vlagatelji mikro, mala ali srednje velika podjetja, v skladu z Uredbo 651/2014/EU, in
* po pravilu de minimis v skladu z Uredbo 1407/2013/EU, če gre za velika podjetja.

Pri tem veljajo pogoji, določeni v 28., 29. in 30. členu Uredbe LEADER/CLLD (vključno s pravilom glede kumulacije pomoči).

# RAZPISNA DOKUMENTACIJA IN INFORMACIJE

Razpisna dokumentacija javnega poziva vsebuje:

* Javni poziv,
* Navodila za prijavo na javni poziv in poročanje upravičenih stroškov projekta,
* Prijavni obrazec,
* Vzorec pogodbe o sodelovanju med vlagateljem in partnerji,
* Opremo ovojnice,
* Priloga 1 [Pravilnik o katalogu stroškov in njihovih vrednostih na enoto](https://pisrs.si/pregledPredpisa?id=PRAV15166), v primeru javnega poziva za sofinanciranje projektov s sredstvi EKSRP.

Razpisna dokumentacija je dosegljiva na spletni strani [www.las-ok.si](https://www.las-ok.si/programsko-obdobje-2021-2027/).

Vloga za prijavo projekta mora vsebovati glavne sestavine, ki so navedene v Prilogi 2 Uredbe LEADER/CLLD:

1. osnovni podatki o projektu (npr. o upravičencih);

2. naziv projekta;

3. opis projekta, načrtovane aktivnosti;

4. območje (lokacija) izvajanja projekta;

5. cilji, ki jih zasleduje projekt in opis načrtovanih rezultatov projekta (z opredeljenimi kazalniki);

6. dinamika izvajanja in črpanja finančnih sredstev načrtovanega projekta;

7. obvezne priloge, kot so:

- dokazila o že prejetih javnih prispevkih (sredstvih) in

- obvezne priloge, ki izhajajo iz predpisov Evropske unije ali nacionalnih predpisov glede na tip projekta (npr. dovoljenja, soglasja).

# ROK IN NAČIN PRIJAVE

Vlogo na javni poziv je potrebno poslati priporočeno po pošti na naslov LAS Obsotelje in Kozjansko, Aškerčev trg 24, 3240 Šmarje pri Jelšah ali osebno dostaviti med ponedeljkom in petkom med 8. in 14. uro, na naslov Aškerčev trg 24, 3240 Šmarje pri Jelšah.

Vloga se oddaja pisno v papirnati obliki in v elektronski obliki (ki je enaka tiskani verziji na digitalnem nosilcu obrazcev) na prijavnem obrazcu (s prilogami), ki je del razpisne dokumentacije, dostopne na spletni strani [www.las-ok.si](https://www.las-ok.si/programsko-obdobje-2021-2027/) in sedežu LAS Obsotelje in Kozjansko. Sestavni deli vloge morajo biti speti ali vloženi v mapo po vrstnem redu.

Na ovojnici vloge mora biti razviden:

* datum in ura oddaje vloge, ki ga označi pošta oz. tajništvo vodilnega partnerja LAS,
* ime in naslov prijavitelja,
* oznaka javnega poziva, ki se glasi: ***»Ne odpiraj – 2. javni poziv LAS Obsotelje in Kozjansko za sklad EKSRP«*** ali je opremljena z obrazcem **»oprema ovojnice«,** ki je del razpisne dokumentacije.

Vloga mora biti izpolnjena in oddana v skladu z javnim pozivom ter podpisana (originalni ali elektronski/digitalni podpis) in žigosana (velja za pravne osebe, ki uporabljajo pri poslovanju žig), kjer je to zahtevano.

Vloga mora biti napisana v slovenskem jeziku, finančni izračuni pa morajo biti v evrih (EUR).

**Šteje se, da je vloga prispela pravočasno, če je bila priporočeno oddana na pošto zadnji dan roka. Šteje se, da je vloga pravočasna, če je bila oddana osebno v tajništvo vodilnega partnerja LAS na zgoraj navedenem naslovu zadnji dan roka do 7. 11. 2025 do 14. ure.**

***POMEMBNO!***

**Prijavitelj lahko vloži le eno vlogo na 2. javni poziv** za izbor projektov iz naslova *»Podpora za izvajanje projektov v okviru SLR«* za izvajanje Strategije lokalnega razvoja LAS Obsotelje in Kozjansko v programskem obdobju 2021– 2027, sofinanciranih iz sklada EKSRP, lahko pa je partner v več projektih.

# POSTOPEK ZA IZBOR PROJEKTOV

Projekt izberejo in potrdijo organi LAS na podlagi nediskriminatornega in preglednega izbirnega postopka in meril, ki preprečujejo navzkrižja interesov ter zagotavljajo, da nobeden od treh sektorjev, kot jih določa odobrena SLR, ne nadzoruje odločitev o izbiri projekta. Pri tem se smiselno uporabljajo določbe zakona, ki ureja integriteto in preprečevanje korupcije.

Postopek izbora projektov preko javnega poziva poteka v štirih korakih:

1. zbiranje predlogov projektov (postopek izvedbe javnega poziva),
2. preveritev popolnosti in ustreznosti predlogov projektov,
3. ocenjevanje in razvrščanje predlogov projektov s strani neodvisne Ocenjevalne komisije ter izbor projektov s strani Upravnega odbora LAS,
4. posredovanje izbora projektov v potrditev pristojnemu organu za končno odobritev projekta, in sicer ARSKTRP za sklad EKSRP.

Odpiranje vlog, ki prispejo na naslov določen v javnem pozivu, ni javno in bo potekalo na sedežu LAS.

Vsako prispelo vlogo Vodilni partner LAS označi z zaporedno številko glede na datum in čas prispetja na sedež LAS.

Ocenjevalna komisija najprej preveri formalno ustreznost (administrativna kontrola) in popolnost prispelih vlog v skladu s 7. členom Uredbe LEADER/CLLD in javnim pozivom ter pri tem upošteva:

* **Popolna vloga je tista, ki**:
* je prispela na naslov v roku in na način, ki je določen z javnim pozivom,
* ima priložen izpolnjen originalni Prijavni obrazec v papirnati obliki,
* prijavni obrazec je datiran, žigosan (velja za pravne osebe, ki uporabljajo pri poslovanju žig) ter podpisan s strani prijavitelja in partnerjev na zahtevanih mestih,
* vsebuje vse z javnim pozivom in razpisno dokumentacijo zahtevane obrazce in priloge ter dokazila,
* priložena je tudi prijavnica v elektronski obliki na digitalnem nosilcu obrazcev, ki je enaka tiskani verziji (z vsemi prilogami).
* **Za nepopolno vlogo** se šteje vloga, ki je prispela pravilno in v roku na naslov, manjkajo pa ji zahtevane priloge ali dokazila. Prijavitelje, katerih vloge so nepopolne se pozove na dopolnitev.
* **Zavrže se vloga**, ki ni pravilno označena, ki ni na prijavnem obrazcu, ki ni skladna z javnim pozivom ali ki ni prispela v predpisanem roku in vloga, katere prijavitelj, ki je bil pozvan k dopolnitvi, le-teh v roku ni dopolnil.

V primeru, da projekt ni skladen z zahtevami splošnih pogojev, se tak projekt zavrne ter izloči iz nadaljnjega ocenjevanja. S splošnimi pogoji se preverja, če je projekt v skladu z javnim pozivom.

V postopek ocenjevanja kakovosti projektov se posredujejo samo administrativno popolne in upravičene vloge, in sicer po vrstnem redu prispetja. Merila za ugotavljanje kakovosti projektov (specifična merila) so točkovana. Sofinancirajo se projekti, ki so pri ocenjevanju zbrali največ točk, do porabe razpisanih sredstev po posameznih ukrepih v okviru SLR.

Ocenjevalna komisija v 8-ih dneh od zaključka ocenjevanja posreduje Upravnemu odboru LAS poročilo o ocenjevanju in predlog seznama projektov za sofinanciranje za sklad EKSRP. Upravni odbor LAS obravnava seznam projektov, ki so na podlagi prejete ocene predlagani za sofinanciranje. V postopku obravnave posamezne vloge oziroma projekta lahko Upravni odbor LAS vpogleda v posamične vloge ali zahteva od Ocenjevalne komisije dodatna pojasnila oziroma ponovno ocenjevanje.

Upravni odbor LAS o odločitvi vlagatelje obvesti pisno s sklepom po pošti s povratnico, predvidoma v roku 90 dni od zaključka roka za prijavo na javni poziv. Sklep o izbiri še ne pomeni dokončne potrditve projekta za sofinanciranje. Dokončno odločitev o dodelitvi finančnih sredstev sprejmejo organi, pristojni za končno potrditev, in sicer ARSKTRP. Prijavitelj ima v petnajstih (15) dneh od prejema sklepa Upravnega odbora LAS o odločitvi glede izbire oz. neizbire projekta pravico vložiti pisno pritožbo na Upravni odbor LAS. V svoji pritožbi mora natančno opredeliti in utemeljiti razloge, zaradi katerih je pritožba vložena.

Prijavitelj lahko po prejemu sklepa glede izbire oz. neizbire projekta, vpogleda v svoj ocenjevalni list. Dovoljen je vpogled v skupne ocene po posameznem specifičnem merilu prijavljenega projekta ob prisotnosti predsednika LAS ali podpredsednika LAS (v primeru odsotnosti predsednika LAS), pri čemer dokumenta ni dovoljeno kopirati ali fotografirati. Vpogled v ocenjevalne liste ostalih prijaviteljev ni možen. Vložena pritožba ne zadrži nadaljnjih postopkov. Predmet pritožbe ne morejo biti postavljeni pogoji in merila za ocenjevanje. O pritožbi na 1. stopnji odloča Upravni odbor LAS, v tridesetih dneh od vložitve pritožbe. O pritožbi na 2. stopnji odloča Skupščina LAS. Odločitev Skupščine LAS je dokončna.

Vodilni partner LAS, v imenu LAS, posreduje predlog projektov za sofinanciranje v potrditev organu pristojnemu za končno potrditev, in sicer ARSKTR. ARSKTRP z odločbo odloči o odobritvi oz. zavrnitvi projekta, odločbe o odločitvi pa se posreduje na LAS. V odločbi o odobritvi sredstev se določi končne upravičence, višina sredstev, rok za vložitev zahtevka za izplačilo, pogoji za upravičenost ter višina sredstev, ki je odobrena v skladu s pravili sheme državnih pomoči.

Postopek za izbor projektov je podrobneje urejen v Pravilniku o izbiri, poročanju, financiranju, spremljanju in nadzoru projektov v programskem obdobju 2021-2027.

# 8.1 MERILA ZA OCENJEVANJE VLOG IN IZBOR PROJEKTOV

Pregled prispelih vlog poteka večstopenjsko:

1. Pregled formalne ustreznosti vlog (administrativna kontrola) in popolnosti prispelih vlog v skladu z javnim pozivom.
2. Ocenjevanje projektov na podlagi vnaprej določenih meril.
3. Obveščanje prijaviteljev o izbiri oz. ne izbiri projektov za sofinanciranje.
4. Izbor projektov za sofinanciranje.
5. **Preverjanje formalne ustreznosti (administrativna kontrola) in popolnosti prispelih vlog v skladu z javnim pozivom**

|  |  |  |  |
| --- | --- | --- | --- |
| **Administrativna ustreznost** | **Preveri se popolnost vloge** | | **Opomba** |
| 1. Vloga je prispela v roku. | DA | NE | Če NE, se zavrže |
| 2. Način oddaje vloge je skladen z javnim pozivom. | DA | NE | Če NE, se zavrže |
| 3. Ovojnica je pravilno označena. | DA | NE | Če NE, se zavrže |
| 4. Vloga je predložena na predpisanem obrazcu. | DA | NE | Če NE, se zavrže |
| 5. Prijavni obrazec je ustrezno izpolnjen (originalen ali elektronski/digitalni podpisi, žig). | DA | NE | Če NE, se zahteva dopolnitev |
| 6. Priložene so zahtevane priloge in /ali dokazila smiselno glede na vrsto projekta. | DA | NE | Če NE, se zahteva dopolnitev |
| 7. Priložena je prijavnica v elektronski obliki na digitalnem nosilcu obrazcev, ki je enaka tiskani verziji (z vsemi prilogami). | DA | NE | Če NE, se zahteva dopolnitev |

**Splošni pogoji**

|  |  |  |  |  |
| --- | --- | --- | --- | --- |
| **Splošni pogoji** | | | | |
| **Pogoji za upravičenost vloge** | | | | |
| 1. **Projekt je v skladu z javnim pozivom:** | **DA** | **NE** | **Če NE, zavrniti** | **-** |
| * Prijavitelj (in partnerji) izpolnjuje(jo) pogoje upravičenosti iz javnega poziva. | DA | NE | Če NE, zavrniti | - |
| * Projekt je skladen s specifičnim ciljem SC8 SN SKP 2023-2027 (ali ostalimi cilji SN SKP 2023-2027) sklada EKSRP:   *Spodbujanje zaposlovanja, rasti, enakosti spolov, vključno z udeležbo žensk v kmetijstvu, socialne vključenosti in lokalnega razvoja na podeželju, vključno s krožnim biogospodarstvom in trajnostnim gozdarstvom;*   * Projekt je skladen s specifičnim ciljem 9.2 EKP 2021-2027 sklada ESRR:   *Spodbujanje celostnega in vključujočega socialnega, gospodarskega in okoljskega lokalnega razvoja, kulture, naravne dediščine, trajnostnega turizma in varnosti na območjih, ki niso mestna območja.* | DA  DA | NE  NE | Če NE, zavrniti  Če NE, zavrniti | Ni relevantno  Ni relevantno |
| * Projekt prispeva k ciljem in ukrepom SLR. | DA | NE | Če NE, zavrniti | - |
| * Projekt se še ni pričel izvajati. | DA | NE | Če NE, zavrniti | - |
| * Trajanje projekta je skladno s pogoji javnega poziva. | DA | NE | Če NE, zavrniti | - |
| * Projekt se bo izvajal na območju LAS (izjema je promocija). | DA | NE | Če NE, zavrniti | - |
| * Upravičeni stroški niso financirani z drugimi javnimi sredstvi. | DA | NE | Če NE, zavrniti | - |
| * Projekt ima zaprto finančno konstrukcijo. | DA | NE | Če NE, zavrniti | - |
| * Nepremičnina, ki je predmet podpore, ne more biti predmet izvršbe. | DA | NE | Če NE, zavrniti | - |
| * Zaprošeni znesek javne podpore je skladen z javnim pozivom. | DA | NE | Če NE, zavrniti | - |
| * Strošek nakupa zemljišč ne presega 10 % upravičenih stroškov projekta. | DA | NE | Če NE, zavrniti | - |
| * Nad vlagateljem ni začet postopek zaradi insolventnosti ali postopek prisilnega prenehanja v skladu z zakonom, ki ureja finančno poslovanje, postopek zaradi insolventnosti in prisilno prenehanje, ali postopek likvidacije družbe v skladu z zakonom, ki ureja gospodarske družbe. | DA | NE | Če NE, zavrniti | - |
| * Vsa potrebna dovoljenja oz. soglasja, ki jih za izvedbo projektov določajo področni predpisi, morajo biti izdana do zaključka izbirnega postopka projektov na ravni odločanja v LAS[[7]](#footnote-7). | DA | NE | Če NE, zavrniti | - |
| * Če je za projekt predpisano gradbeno dovoljenje, mora biti pravnomočno gradbeno dovoljenje priloženo do zaključka izbirnega postopka projektov na ravni odločanja v LAS. | DA | NE | Če NE, zavrniti | - |

1. **Ocenjevanje projektov na podlagi v naprej določenih specifičnih meril**

|  |  |  |  |
| --- | --- | --- | --- |
| **Merilo** | **Možno število točk** | **Doseženo število točk** | **Obrazložitev** |
| **Specifična merila** |  |  |  |
| 01 - Skladnost projekta s Strategijo lokalnega razvoja LAS Obsotelje in Kozjansko za obdobje 2021-2027 | 10 |  |  |
| 02 - Kakovost projekta in pripravljenost za izvajanje | 20 |  |  |
| 03 - Pomen projekta za celosten in vključujoč razvoj območja LAS | 15 |  |  |
| 04 – Dodana vrednost projekta za območje LAS | 15 |  |  |
| 05 - Finančna preglednost in stroškovna učinkovitost | 10 |  |  |
| 06 - Prispevek k doseganju horizontalnih ciljev EU | 16 |  |  |
| 07 - Prispevek k družbeni spremembi ter dvigu družbene ozaveščenosti | 5 |  |  |
| 08 - Upravljanje projekta | 9 |  |  |
| **Skupaj** | **100** |  |  |

**Opis specifičnih meril**

|  |  |  |  |  |  |  |
| --- | --- | --- | --- | --- | --- | --- |
| **01** | **Skladnost projekta s Strategijo lokalnega razvoja LAS Obsotelje in Kozjansko za obdobje 2021-2027**  **(točki 3.3.1 in 3.3.2 prijavnega obrazca)** | **Možno število točk** | | | **Doseženo število točk** | **Obrazložitev** |
| 1.1 | Projekt s svojimi aktivnostmi in rezultati podpira ukrepe in kazalnike 3 ciljev. | 10 | | |  |  |
| 1.2 | Projekt s svojimi aktivnostmi in rezultati podpira ukrepe in kazalnike 2 ciljev. | 5 | | |  |  |
| 1.3 | Projekt s svojimi aktivnostmi in rezultati podpira ukrepe in kazalnike 1 cilja. | 1 | | |  |  |
|  | **Skupaj največ** (točke se NE seštevajo) | **10** | | |  |  |
| **02** | **Kakovost projekta in pripravljenost za izvajanje**  **(točke 5.1, 5.2, 5.3, 5.4 in 5.5 prijavnega obrazca)** | | **Možno število točk** | | **Doseženo število točk** | **Obrazložitev** |
| 2.1 | Cilji projekta so:   1. jasno opredeljeni, aktivnosti so izvedljive ter vodijo k doseganju konkretnih rezultatov, 2. niso v celoti jasno opredeljeni, aktivnosti niso v celoti izvedljive ter ne vodijo v celoti k doseganju konkretnih rezultatov, 3. niso jasno opredeljeni, aktivnosti niso izvedljive ter ne vodijo k doseganju konkretnih rezultatov. | | 5  3  0 | |  |  |
| 2.2 | Pričakovani rezultati so:   1. realni in merljivi, 2. niso v celoti realni in merljivi, 3. niso realni in merljivi. | | 5  3  0 | |  |  |
| 2.3 | Časovni načrt izvedbe aktivnosti v okviru projekta:   1. je realen (aktivnosti, rezultati in kazalniki si sledijo v logičnem časovnem zaporedju), 2. je delno realen (aktivnosti, rezultati in kazalniki si delno sledijo v logičnem časovnem zaporedju), 3. ni realen (aktivnosti, rezultati in kazalniki si ne sledijo v logičnem časovnem zaporedju). | | 5  3  0 | |  |  |
| 2.4 | Vsi partnerji imajo določeno vlogo v projektu:   1. vsi partnerji imajo jasno določeno in aktivno vlogo v partnerstvu z jasnimi odgovornostmi, 2. vsi partnerji nimajo jasno določene in aktivne vloge v partnerstvu z jasnimi odgovornostmi. | | 5  3 | |  |  |
|  | **Skupno možno število točk** | | **20** | |  |  |
| **03** | **Pomen projekta za celosten in vključujoč razvoj območja LAS**  **(poglavji 2 in 4 prijavnega obrazca)** | | **Možno število točk** | | **Doseženo število točk** | **Obrazložitev** |
| 3.1 | Število projektnih partnerjev, ki sodelujejo v projektu:   1. vsaj 4 partnerji (prijavitelj in najmanj 3 partnerji), 2. vsaj 3 partnerji (prijavitelj in najmanj 2 partnerja), 3. vsaj 2 partnerja (prijavitelj in najmanj 1 partner). | | 5  3  1 | |  |  |
| 3.2 | Ali se bo projekt izvajal na celotnem območju LAS?   1. Projekt se bo izvajal na območju 4 ali 5 občin, 2. Projekt se bo izvajal na območju 2 ali 3 občin, 3. Projekt se bo izvajal na območju 1 občine. | | 5  3  1 | |  |  |
| 3.3 | Medsektorsko sodelovanje:   1. v pripravo in izvedbo projekta so vključeni partnerji iz vseh 3 sektorjev (javni, ekonomski in socialni sektor), 2. v pripravo in izvedbo sta vključena 2 sektorja, 3. v pripravo in izvedbo je vključen 1 sektor. | | 5  3  1 | |  |  |
|  | **Skupno možno število točk** | | **15** | |  |  |
| **04** | **Dodana vrednost projekta za območje LAS**  **(točki 5.8 in 5.9 prijavnega obrazca)** | | **Možno število točk** | | **Doseženo število točk** | **Obrazložitev** |
| 4.1 | Razvoj novih programov, produktov, storitev:   1. v okviru projekta bosta nastala vsaj 2 nova programa, produkta ali storitvi, 2. v okviru projekta bo nastal vsaj 1 nov program, produkt ali storitev, 3. projekt ne predvideva novih programov, produktov ali storitev. | | 10  5  0 | |  |  |
| 4.2 | Projekt ustvarja nova delovna mesta:   1. projekt ustvarja nova delovna mesta, 2. projekt ne ustvarja novih delovnih mest. | | 5  0 | |  |  |
|  | **Skupaj možno število točk** | | **15** | |  |  |
| **05** | **Finančna preglednost in stroškovna učinkovitost**  **(točke 5.5, 7.1, 7.2, 7.4 ali 7.5 prijavnega obrazca)** | | **Možno število točk** | | **Doseženo število točk** | **Obrazložitev** |
| 5.1 | Finančna konstrukcija projekta:   1. stroški so skladni z načrtovanimi aktivnostmi, temeljijo na realnih vrednostih ter so nujno potrebni za izvedbo aktivnosti, 2. stroški so delno skladni z načrtovanimi aktivnostmi, delno temeljijo na realnih vrednostih ter so delno potrebni za izvedbo aktivnosti, 3. stroški niso skladni z načrtovanimi aktivnostmi, ne temeljijo na realnih vrednostih ter niso potrebni za izvedbo aktivnosti. | | 10    5  0 | |  |  |
|  | **Skupaj možno število točk** | | **10** | |  |  |
| **06** | **Prispevek k doseganju horizontalnih ciljev EU**  **(točka 3.2 prijavnega obrazca)** | | **Možno število točk** | | **Doseženo število točk** | **Obrazložitev** |
| 6.1 | V kolikšni meri projekt prispeva k okoljski trajnosti:   1. projekt vključuje vsaj 1 ukrep z neposrednim vplivom na področja okoljske trajnosti, 2. projekt posredno vpliva k okoljski trajnosti. | | 3  1 | |  |  |
| 6.2 | V kolikšni meri projekt prispeva k socialni vzdržnosti:   1. projekt vključuje vsaj 1 ukrep z neposrednim vplivom na socialno vzdržnost, 2. projekt posredno vpliva k socialni vzdržnosti. | | 3  1 | |  |  |
| 6.3 | Inovativnost projekta:   1. projekt predstavlja novost na območju LAS (uvaja nove rešitve, pristope; presega obstoječe vsebine), 2. projekt predstavlja nadgradnjo določene že obstoječe storitve/vsebine na območju LAS z novimi metodami, pristopi, vsebinami itd., 3. projekt ne uvaja novosti na območju. | | 10  5  0 | |  |  |
|  | **Skupaj možno število točk** | | **16** | |  |  |
| **07** | **Prispevek k družbeni spremembi ter dvigu družbene ozaveščenosti**  **(točka 5.1 prijavnega obrazca)** | | **Možno število točk** | | **Doseženo število točk** | **Obrazložitev** |
| 7.1 | V kolikšni meri projekt prispeva k družbeni spremembi ter dvigu družbene osveščenosti:   1. Projekt predvideva vsaj 1 aktivnost izobraževanja, delavnice, javne razprave ali evalvacije, povezane s ciljnimi družbenimi vprašanji, 2. Projekt ne predvideva aktivnosti izobraževanja, delavnice, javne razprave ali evalvacije, povezane s ciljnimi družbenimi vprašanji. | | 5  0 | |  |  |
|  | **Skupaj možno število točk** | | **5** | |  |  |
| **08** | **Upravljanje projekta**  **(točke 2.3, 5.6 in 5.10 prijavnega obrazca)** | | | **Možno število točk** | **Doseženo število točk** | **Obrazložitev** |
| 8.1 | Reference prijavitelja in partnerjev:   1. imajo reference z najmanj 3 projekti, sofinanciranimi z javnimi sredstvi, 2. imajo reference z 1 do 2 projektoma, sofinanciranima z javnimi sredstvi, 3. nimajo referenc z izvedbo projektov, sofinanciranih z javnimi sredstvi. | | | 3  1  0 |  |  |
| 8.2 | Vključenost ranljivih skupin:   1. projekt v svoje aktivnosti neposredno vključuje najmanj 3 ranljive skupine, 2. projekt v svoje aktivnosti neposredno vključuje 1 do 2 ranljivi skupini, 3. projekt v svoje aktivnosti ne vključuje ranljivih skupin. | | | 3  1  0 |  |  |
| 8.3 | Trajnostna naravnanost projekta:   1. rezultati projekta se lahko vzdržujejo tudi po obveznem 5-letnem obdobju od zaključka projekta (kadar je upravičenec MSP, je ta rok 3 leta), za kar so predvideni ustrezni ukrepi in njihovi nosilci, 2. rezultati projekta se po obveznem 5-letnem obdobju od zaključka projekta (kadar je upravičenec MSP, je ta rok 3 leta) ne morejo več vzdrževati, saj niso predvideni ustrezni ukrepi in nosilci teh ukrepov. | | | 3  0 |  |  |
|  | **Skupaj možno število točk** | | | **9** |  |  |

|  |  |  |  |
| --- | --- | --- | --- |
|  |  | **Možno število točk** | **Doseženo število točk** |
|  | **Število točk ocenjenega projekta** | **100** |  |

Merila za ugotavljanje kakovosti projektov so točkovana. Posamezno oceno pri merilu se izračuna kot povprečje vseh točk pri tem merilu (seštevek točk vseh treh ocenjevalcev posameznega merila / 3). Končno oceno posameznega projekta predstavlja seštevek povprečja vseh točk po postavljenih merilih. Najvišje število točk, ki jih lahko prejme posamezni projekt znaša 100. Minimalni prag točk (po specifičnih merilih), ki ga mora posamezni projekt doseči za sofinanciranje znaša 55 točk. Sredstva se dodelijo projektom, ki so pri ocenjevanju zbrali največ točk, in sicer do porabe razpisanih sredstev.

Kadar več projektov pri ocenjevanju doseže enako število točk, se pri razvrstitvi na seznam predlogov projektov za sofinanciranje upošteva večje doseženo število točk pri naslednjih merilih po vrstnem redu:

* projekt ustvarja nova delovna mesta,
* inovativnost projekta,
* skladnost projekta s SLR.

V kolikor ima več projektov še vedno enako število točk, se upošteva vrstni red prispelih vlog (za vlogo, poslano priporočeno po pošti, se upošteva datum in ura potrdila pošte, za vlogo, vložene osebno v tajništvu Vodilnega partnerja LAS, pa se upošteva datum in ura prejetja v tajništvu, kjer se na vsaki prejeti vlogi označi datum in čas prejema ter vlogi tudi dodeli zaporedno številko).

V primeru, da se zadnji predlog projekta, ki se še uvrsti v kvoto sredstev za sofinanciranje, presega sredstva, ki so še na voljo, lahko Upravni odbor LAS predlaga prijavitelju, da prilagodi finančno konstrukcijo razpoložljivim sredstvom za projekt, če to ne vpliva na predvidene cilje in rezultate projekta. Če prijavitelj sprejme znižanje sredstev za izvedbo projekta, lahko Upravni odbor LAS tak projekt potrdi za sofinanciranje.

# 8.2 ROK, V KATEREM BODO VLAGATELJI OBVEŠČENI O IZIDU JAVNEGA POZIVA

Upravni odbor LAS pisno po pošti, s povratnico s sklepom, obvesti vlagatelje glede izbire oziroma neizbire projektov predvidoma v roku 90 dni od zaključka roka za prijavo na javni poziv. Sklep še ne pomeni dokončne potrditve projekta za sofinanciranje, o tem odločajo organi pristojni za končno potrditev, in sicer ARSKTRP z odločbo o pravici do sredstev.

# OBVESTILO UPRAVIČENCEM GLEDE OBDELAVE PODATKOV PRI JAVNEM POZIVU

Razvojna agencija Sotla, vodilni partner LAS Obsotelje in Kozjansko, vas skladno z določili 6. odstavka 25. člena Uredbe LEADER/CLLD in 99. člena Uredbe 2021/2116/EU seznanjamo z objavo in obdelavo podatkov iz vloge na javni poziv ter njihovimi pravicami v zvezi z varstvom podatkov.

Vse podatke iz vloge na javni poziv (vloge na javni poziv) bomo posredovali ARSKTRP. Dostop do podatkov bodo imeli tudi drugi državni ali evropski organi, ki izvajajo nadzor nad porabo javnih sredstev: Ministrstvo za kmetijstvo, gozdarstvo in prehrano, Ministrstvo za finance, Urad Republike Slovenije za nadzor proračuna, Računsko sodišče Republike Slovenije, Evropska komisija in Evropsko računsko sodišče ali njihovi pooblaščenci, revizijski organi, izvajalci vrednotenja, ki ga pooblastijo organi upravljanja, in drugi nadzorni organi Evropske unije in Republike Slovenije.

Prav tako bomo vse podatke iz vloge na javni poziv (vloge na javni poziv) posredovali članom Ocenjevalne komisije LAS, članom Upravnega odbora LAS in članom Skupščine LAS v primeru pritožbe zoper odločitve Upravnega odbora LAS glede odobritve oziroma ne odobritve projekta.

Ko bo odločitev o izboru posameznega projekta za sofinanciranje dokončna (to je po odločitvi Upravnega odbora LAS in po preteku vseh pritožbenih rokov), bodo rezultati (naziv projekta in nazivi upravičencev) javno objavljeni na spletni strani LAS. Po zaključenem postopku izbora projektov oz. odobritvi projekta s strani ARSKTRP, ki odloči v skladu z zakonom, ki ureja kmetijstvo, in izda odločbo o pravici do sredstev, pa bo na spletni strani LAS objavljen še povzetek projekta.

# IZVAJANJE PROJEKTA

**10.1 PREJEM ODLOČBE O PRAVICI DO SREDSTEV**

Vodilni partner LAS projekte, izbrane na podlagi javnega poziva, predloži v potrditev organu, pristojnemu za končno odobritev projekta, tj. ARSKTRP. ARSKTRP nato dokončno odloči o projektu z odločbo o pravici do sredstev.

Vodilni partner LAS o tem takoj po elektronski pošti obvesti vodilnega partnerja projekta. LAS z vodilnim partnerjem izbranega projekta sklene Pogodbo o sodelovanju pri izvedbi projekta v okviru SLR.

**10.2 SPREMEMBA ODOBRENEGA PROJEKTA**

Projekt mora biti izveden v skladu s prijavljeno in odobreno vsebino ter v skladu s področno zakonodajo. Upravičenec lahko v obdobju izvajanja projekta in pred nastankom sprememb **zaprosi za spremembo projekta, in sicer za sklad EKSRP največ dvakrat**. Izvedeni projekt mora kljub odobrenim spremembam dosegati namen in cilje projekta.

Če upravičenec projekta ne izvede v skladu z odobreno vsebino (ali odobreno spremembo) in ne doseže ciljev in kazalnikov projekta, kot je to opredelil v vlogi, se mu obseg podpore v sorazmernem deležu zniža.

**10.3 OGOVORNOSTI UPRAVIČENCEV PRI IZVAJANJU PROJEKTA**

**Vodilni partner projekta (vlagatelj):**

* se zavezuje, da bodo aktivnosti, za katere bodo podani zahtevki za izplačilo dodeljenih sredstev, del projekta, izbranega in potrjenega s strani LAS oz. zadevnega organa,
* se zavezuje, da bodo aktivnosti, za katere bo podan zahtevek za izplačilo, pred izdajo zahtevka v celoti izvedene in plačane,
* je odgovoren za zagotavljanje izvedbe celotnega projekta,
* se zavezuje, da bo zahtevku za izplačilo priložil poročilo o izvajanju projekta, iz katerega so razvidni doseženi kazalniki, in druge priloge, določene v Prilogi 2 Uredbe LEADER/CLLD,
* zagotavlja, da bodo stroški, ki jih bodo navedli partnerji projekta, dejansko nastali pri izvajanju projekta ter ustrezali dejavnostim, o katerih so se dogovorili s partnerji,
* zagotovi kritje razlike finančnih sredstev med dodeljenimi sredstvi in dejansko vrednostjo izvedenih aktivnosti,
* se zavezuje, da bodo aktivnosti izvedene v skladu z vso predpisano zakonodajo (npr. Zakonom

o javnem naročanju ipd.) ter navodili LAS in zadevnega sklada ter bodo zanje pridobljena vsa potrebna dovoljenja in soglasja,

* je na podlagi odločbe pristojnega organa dolžan skleniti pogodbo s partnerji projekta, s katero partnerji določijo medsebojne pravice in obveznosti,
* je odgovoren, da njegovi partnerji izpolnjujejo svoje pogodbene obveznosti,
* se mora prepričati, da njegovi partnerji prikazujejo dejanske upravičene stroške,
* bo spremembe projekta usklajeval z LAS ter odločitve posredoval svojim partnerjem,
* pri partnerjih projektov zbira informacije, navzkrižno preverja potrjene izdatke, obvešča LAS o napredku projektov ter posreduje poročila LAS,
* se zavezuje, da bo skupaj s partnerji projekta objavljal informacije o rezultatih in dosežkih projekta na svojih uradnih spletnih straneh ali straneh družbenih omrežij. Promocija je obvezni sestavni del vsakega projekta, pri čemer je potrebno upoštevati navodila za označevanje v skladu s [Pravilnikom o označevanju vira sofinanciranja iz strateškega načrta skupne kmetijske politike 2023–2027](https://pisrs.si/pregledPredpisa?id=PRAV15604),
* se zavezuje, da bo upošteval vsa ostala določila iz 27. in 31. člena Uredbe LEADER/CLLD.

**Partnerji projekta:**

* so dolžni podpisati in uresničevati partnersko pogodbo,
* so odgovorni za izvedbo dogovorjenih nalog v projektu,
* so dolžni prevzeti odgovornost za kakršno koli nepravilnost glede prijavljenih izdatkov,
* so dolžni posredovati zahtevana poročila in dokazila o izvedenih nalogah vodilnemu partnerju v rokih, ki jih določi vodja projekta,
* so dolžni aktivnosti izvesti v skladu z vso predpisano zakonodajo ter navodili LAS oz. zadevnega sklada in vodilnega partnerja,
* se zavezujejo, da bodo ob vložitvi zahtevka za izplačilo izpolnjevali tudi pogoje iz petega, osmega in devetega odstavka ter enajstega do sedemnajstega odstavka 7. člena Uredbe LEADER/CLLD,
* so v okviru projektov investicijske narave dolžni zahtevku za izplačilo priložiti zahtevane priloge, določene v četrtem odstavku 27. člena Uredbe LEADER/CLLD,
* se zavezujejo, da bo skupaj z vodilnim partnerjem projekta objavljali informacije o rezultatih in dosežkih projekta na svojih uradnih spletnih straneh ali straneh družbenih omrežij. Promocija je obvezni sestavni del vsakega projekta, pri čemer je potrebno upoštevati navodila za označevanje v skladu s [Pravilnikom o označevanju vira sofinanciranja iz strateškega načrta skupne kmetijske politike 2023–2027](https://pisrs.si/pregledPredpisa?id=PRAV15604),
* se zavezujejo, da bodo upoštevali vsa ostala določila iz 27. in 31. člena Uredbe LEADER/CLLD.

**10.4 ZAHTEVEK ZA IZPLAČILO SREDSTEV**

Zastopnik upravičencev za vlaganje zahtevkov za izplačilo sredstev ter njihovo dopolnitev je vodilni partner LAS Obsotelje in Kozjansko.

Upravičenci projektov morajo o napredovanju projektov poročati na način, kot to določi LAS oz. ARSKTRP/MKGP.

Aktivnosti projekta, opredeljene v vlogi, morajo biti izvedene v celoti in na način, kot je predvideno v vlogi. Pred oddajo zahtevka za izplačilo morajo biti izvedene vse aktivnosti, plačani vsi računi in pridobljena vsa ustrezna dovoljenja. Po zaključku projekta oz. faze projekta upravičenec predloži LAS zahtevek za izplačilo, katerega sestavni del je poročilo o izvajanju projekta z vsemi zahtevanimi prilogami in dokazili.

Poročilo o izvajanju projekta mora vsebovati obvezne sestavine:

1. povzetek izvedenih aktivnosti;
2. opis doseženih ciljev, rezultatov projekta in učinkov projekta (z opredeljenimi kazalniki določenimi v vlogi);
3. pojasnila o morebitnih odstopanjih;
4. opis izvedenih aktivnosti za dosego ciljev;
5. opis izvedenih načinov in obseg razširjanja rezultata projekta;
6. finančno poročilo.

Priloge in dokazila zahtevka za izplačilo so:

1. v primeru **poenostavljenih oblik stroškov** pri projektih sklada EKSRP mora upravičenec zahtevku za izplačilo sredstev za sklad EKSRP priložiti: za uveljavljanje stroška dela v obliki urne postavke ter pavšalne stopnje v okviru projektov neinvesticijske narave: časovnice, pogodbe in druga potrebna dokazila;
2. v primeru **dejansko nastalih stroškov** v okviru projektov investicijske narave mora upravičenec zahtevku za izplačilo sredstev za sklad EKSRP priložiti:
3. kopije računov, elektronske ali e-račune,
4. kopije dokazil o plačilu računov (npr. položnica, blagajniški prejemek, potrdilo banke o izvršenem plačilu, dokazilo o izvedeni kompenzaciji (pobotu) ali asignaciji),
5. tržno primerljive pisne ponudbe najmanj treh ponudnikov za upravičene stroške, pri čemer se pri izplačilu sredstev upošteva vrednost ponudbe z najnižjo ceno oziroma enega ponudnika v primeru izjem, navedenih v 27. členu Uredbe LEADER/CLLD (ponudbe se prilagajo ob oddaji zahtevka za izplačilo),
6. v primeru postopka javnega naročanja vse dokumente v zvezi z oddajo javnega naročila in njegovo izvedbo,
7. v primeru uveljavljanja predplačila višino zaprošenega zneska in bančno garancijo, kjer je potrebno,
8. v primeru uveljavljanja DDV izjavo,
9. dokazila o označevanju vira sofinanciranja,
10. fotografije,
11. v primeru naložb:

* datumsko in lokacijsko označene fotografije objekta, s katerimi izkazuje izvedbo naložbe in popis del in stroškov, ki so nastali v okviru izvedene naložbe, če se podpora dodeli na podlagi dejansko nastalih stroškov,
* dokumentacijo, predpisano skladno s predpisi, ki urejajo graditev objektov. Če gre za naložbo v ureditev zahtevnih ali manj zahtevnih objektov, mora upravičenec ob zahtevku za izplačilo sredstev imeti pravnomočno uporabno dovoljenje, če je tako predpisano s predpisi, ki urejajo graditev objektov, in zahtevku za izplačilo sredstev priložiti projektno dokumentacijo izvedenih del, na podlagi katere je bilo izdano uporabno dovoljenje;
* za naložbe v opremo oziroma skrito opremo, se zahtevku za izplačilo sredstev priložijo datumsko in lokacijsko označene fotografije opreme oziroma vgrajene opreme v času vgradnje in tehnična dokumentacija te opreme.

**Vsa dokazila**, priložena zahtevku za izplačilo se morajo glasiti **na vlagatelja ali na partnerja v projektu.**

Če se podpora dodeli na podlagi dejansko nastalih stroškov, se v vsakem zahtevku za izplačilo sredstev za sklad EKSRP priloži izpis iz ločenih knjigovodskih evidenc, iz katerega so razvidni vsi poslovni dogodki v zvezi z izvedbo projekta, ki je predmet podpore.

Če je upravičenec javni naročnik, mora:

1. v prvem zahtevku za izplačilo sredstev, ki se nanaša na stroške v okviru oddanega javnega naročila, navesti številko objave oddanega javnega naročila, če gre za javno naročilo, katerega ocenjena vrednost brez DDV je enaka ali višja od mejnih vrednosti iz zakona, ki ureja javno naročanje;
2. zahtevku za izplačilo sredstev iz prejšnje točke priložiti kopijo dokumentacije postopka oddaje javnega naročila, iz katere je razviden način določitve vrednosti javnega naročila, če gre za javno naročilo, katerega ocenjena vrednost brez DDV je nižja od mejnih vrednosti iz predpisa, ki ureja javno naročanje.

Ob vložitvi zahtevka za izplačilo mora upravičenec za sklad EKSRP poleg pogojev iz 27. člena Uredbe LEADER/CLLD izpolnjevati tudi pogoje iz petega, osmega in devetega odstavka ter enajstega do sedemnajstega odstavka 7. člena Uredbe LEADER/CLLD.

V zahtevku za izplačilo sredstev se upravičenec izjavi o izpolnjevanju pogoja glede združevanja državnih pomoči iz 29. člena Uredbe LEADER/CLLD

***POMEMBNO!***

Navodila za izdelavo zahtevka za izplačilo sredstev ter obvezne priloge so predstavljene v dokumentu **Navodila za prijavo na javni poziv in poročanje o upravičenih stroških projekta pod točko 2. Navodila za pripravo zahtevka za izplačilo upravičenih stroškov projekta.**

Na podlagi popolnega zahtevka za izplačilo sredstev zadevni organ (ARSKTRP) ustrezni del upravičenih stroškov nakaže na račun upravičenca. V primeru nepopolnega zahtevka za izplačilo zadevni organ pozove vodilnega partnerja LAS k dopolnitvi, ta pa vodilnega partnerja projekta. Vodilni partner projekta mora v dogovorjenem roku, ki je odvisen od roka, ki ga LAS-u postavi zadevni organ, predložiti zahtevano dokumentacijo oz. pojasnila. Če zahtevek po dopolnitvi ni popoln, ga zadevni organ lahko zavrne.

Kontrola s strani LAS zajema administrativne, tehnične in fizične vidike projekta. Opravi se administrativno preverjanje vsakega zahtevka za izplačilo sredstev (aktivnostmi in rezultati projekta). LAS lahko opravi tudi pregled na kraju samem.

# SPREMEMBA JAVNEGA POZIVA

LAS si pridržuje pravico, da:

* ne razdeli kvote vseh razpisanih sredstev iz 2. javnega poziva za izbor projektov, sofinanciranih iz sklada EKSRP,
* v kolikor podatki o vlagatelju in partnerjih niso dosegljivi v javnih evidencah, od vlagateljev/partnerjev zahteva dodatna dokazila,
* razveljavi ali spremeni določbe javnega poziva in razpisne dokumentacije. V primeru sprememb bodo spremembe objavljene na spletni strani [www.las-ok.si](https://www.las-ok.si/programsko-obdobje-2021-2027/) in sicer najkasneje 6 dni pred rokom oddaje določenim v javnem pozivu. Vlagatelj in partnerji so dolžni upoštevati vse morebitne spremembe javnega poziva in razpisne dokumentacije.

# KONTAKTNI PODATKI ZA DODATNE INFORMACIJE O JAVNEM POZIVU

Informacije o javnem pozivu LAS daje Vodilni partner LAS, in sicer vsak delovni dan med 9. in 12. uro:

* osebno po predhodnem dogovoru na sedežu LAS Obsotelje in Kozjansko, Aškerčev trg 24, Šmarje pri Jelšah,
* po telefonu: 03/81-71-863,
* po e-pošti: [las.ok@rasotla.si](mailto:las.ok@rasotla.si).

Kontaktni osebi: Nina Ipavec in Katja Romih.

Zadnja vprašanja bodo možna šest dni pred rokom za oddajo vloge.

|  |  |
| --- | --- |
| Vodilni partner LAS Obsotelje in Kozjansko  Razvojna agencija Sotla  Bojana Žaberl, direktorica | Predsednik LAS Obsotelje in Kozjansko  Boštjan Misja |

1. Stopnja javne podpore za naložbe oziroma investicije v gradnjo, pridobitev, vključno z zakupom, ali izboljšanje nepremičnin ter kmetijsko mehanizacijo znaša pri skladu EKSRP v okviru projekta 65 % upravičenih stroškov naložbe. [↑](#footnote-ref-1)
2. Kazalnik »delovno mesto«, pomeni na novo ustvarjeno delovno mesto v okviru projekta, ki pa se mora ohranjati še pet koledarskih let po vložitvi zadnjega zahtevka za izplačilo. Kadar je upravičenec MSP, je ta rok 3 leta. [↑](#footnote-ref-2)
3. Če se projekt izvaja v eni fazi, to pomeni, da mora biti v tem času v celoti zaključen (zaključene vse aktivnosti projekta, plačani vsi računi ter pridobljena vsa potrebna dovoljenja in soglasja). [↑](#footnote-ref-3)
4. To so poklici po SKP-08 (standardna kvalifikacija poklicev), ki se uvrščajo pod kodo 3: večinoma tehnična in podobna dela, povezana z raziskavami in uporabnostjo znanstvenih ali umetniških pojmov in delovnih metod ter vladnih ali poslovnih predpisov. [↑](#footnote-ref-4)
5. To so poklici po SKP-08, ki se uvrščajo pod kodo 7: dela, ki zahtevajo posebna znanja in veščine na področjih gradnje in vzdrževanja zgradb, oblikujejo kovine, postavljajo kovinske konstrukcije, nastavljajo strojna orodja ali izdelujejo, montirajo, vzdržujejo in popravljajo stroje, opremo ali orodja, opravljajo tiskarska dela, izdelujejo ali predelujejo živila, tekstilne, lesene, kovinske in druge izdelke, vključno z rokodelskimi izdelki.

   Delo opravljajo ročno ali z ročnim ali katerim drugim orodjem, ki je namenjeno za zmanjšanje fizičnega napora in za določena dela potrebnega časa ter za izboljšanje kakovosti izdelkov. Dela zahtevajo poznavanje vseh stopenj proizvodnega procesa, uporabljenih materialov in orodij ter lastnosti in namena končnega izdelka. [↑](#footnote-ref-5)
6. Glede na vrste opravljenega prostovoljskega dela, kot so določene v prvem odstavku 23.a člena zakona, je ocenjena vrednost **ene ure za organizacijsko delo 13** €**, za vsebinsko delo 10 € in za opravljeno drugo prostovoljsko delo 6 €.** [↑](#footnote-ref-6)
7. Seja UO LAS: Obravnava in potrditev seznama projektov, ki so bili na podlagi prejete ocene predlagani za sofinanciranje. [↑](#footnote-ref-7)